ANC sê parlement sal nie Guptas ondersoek | Maroela Media
ANC sê parlement sal nie Guptas ondersoek
Die ANC het ontken hy het ingestem tot 'n parlementêre ondersoek om die invloed van die omstrede Gupta-familie oor die regering te ondersoek.
Jackson Mthembu, die party se hoofsweep, het in 'n verklaring die DA se "belaglike bewerings in die media" ontken en gesê die opposisieparty is opportunisties om te beweer 'n parlementêre ondersoek na die Guptas sal gedoen word.
Nadat Vytjie Mentor, voormalige ANC-LP en Mcebisi Jonas, adjunk-minister van finansies, beweer het die Gupta-familie het hulle op verskillende geleenthede na hul Saxonwold-herehuis ontbied en ministerposte aangebied, is verskeie ondersoeke van stapel gestuur te midde van vrese van 'n moontlike "staatskaping" deur die Guptas.
Die DA het sedertdien die parlement versoek om die saak ook te ondersoek, maar Mthembu sê hy het nooit tot so ondersoek ingestem nie en sal ook nie.
"As algemene beleid moet die parlement as 'n forum dien vir openbare debatte en multi-party debatte. Elke voorgestelde debat moet egter aan die vasgestelde parlementêre proses onderhewig wees en deur alle partye oorweeg en oor besluit word," het Mthembu gesê. Volgens Mthembu het die DA 'n wanopvatting van die beleid indien hulle dink die ANC se hoofsweep sal outomaties tot so 'n parlementêre ondersoek instem.
"Die bewerings van die sogenaamde 'staatsbeheer' deur die Guptas word reeds deur sekere staatsinstellings, soos die Valke en die Openbare Beskermer, ondersoek. Die parlement moet homself nie in 'n situasie bevind waar hy parallelle ondersoeke doen nie," het hy gesê.
DA kap regering oor Oos-Kaapse polisiereserviste
Egpaar beseer toe hulle hondegeveg wou keer
Om die parlement te kry om so 'n saak te ondersoek, is soos om 'n krimineel te kry om homself te verhoor, skuldig te bevind en te vonnis….
wie het die moet om jou werkgewer te ondersoek
Ek het mos vroeer gese daar sal absoluut net soveel kom, soos toe die SAPD Nkandla ondersoek het. LMGA
Soos iemand reeds gesê het dat Zuma die beste president is wat geld kan koop. Hy is ook baie knap met die skep van presidente.